                                                                                                                             
CONTRACT DE CESIUNE  
a Contractului de închiriere nr. 2288 din 12.06.2026
Nr. ______/_______/_________ din _____________

I.	PĂRȚILE CONTRACTULUI
1. COMUNA PETRIȘ, cu sediul în localitatea Petriș, nr. 253, comuna Petriș, cod poștal 317245, județul Arad, telefon 0257/433811 și fax 0257/433703, cod fiscal 3519160, cont RO48TREZ03221A300530XXXX deschis la Trezoreria Săvârșin, prin reprezentantul său legal BERARI IONEL - GHEORGHE, având funcția de primar, în calitate de LOCATOR
[bookmark: _Hlk202188017][bookmark: _Hlk200962320]2. S.C. AGRICOLA  ARAD S.R.L. cu sediul în mun. ARAD, str. ANDREI MUREȘANU, nr. 35, ap. 1/a, județ ARAD, numărul de ordine în Registrul Comerțului J02/533/2006, cod unic de înregistrare 18508525, cont RO12BTRLRONCRT0605578201 deschis la Banca Transilvania, prin reprezentantul său legal DAVID GRAȚIAN-ADRIAN, având funcția de administrator, în calitate de LOCATAR, în contractul de închiriere, respectiv Cedent în contractul de cesiune 
și
3. S.C. ILE VIOREL CONSTRUCT S.R.L., cu sediul în sat TĂRCĂIȚA, nr. 105, comuna TĂRCAIA, județ BIHOR, numărul de ordine în Registrul Comerțului J2006001695058/22.08.2006, cod unic de înregistrare 18954315, cont RO11CARP005001276132RO01 deschis la Patria Bank, prin reprezentantul său legal ILE VIOREL, în calitate de TERȚ, în contractul de închiriere, respectiv Cesionar în contractul de cesiune
Au convenit la încheierea prezentului contract de cesiune în următorii termeni și condiții:
II.	OBIECTUL CONTRACTULUI
ART. 1. Prezentul contract are ca obiect cesionarea totală, cu titlu gratuit,  a Contractului de închiriere nr. 2288 din 12.06.2026 privind închirierea a 8 (opt) imobile, terenuri neproductive, situate în extravilanul localității Petriș identificate astfel:
 1. imobil teren extravilan, categoria de folosință neproductiv, în suprafață de 16.198 mp, identificat în CF nr. 302304 Petriș, tarla 169, nr. top 3251;
2. imobil teren extravilan, categoria de folosință neproductiv, în suprafață de 91.488 mp, identificat în CF nr. 303643 Petriș, tarla 172, nr. top 3293;
3. imobil teren extravilan, categoria de folosință neproductiv, în suprafață de 25.400 mp, identificat în CF nr. 303823 Petriș, tarla 181, nr. top 3322;
4. imobil teren extravilan, categoria de folosință neproductiv, în suprafață de 13.497 mp, identificat în CF nr. 303934 Petriș, tarla 182, nr. top 3218;
5. imobil teren extravilan, categoria de folosință neproductiv, în suprafață de 52.925 mp, identificat în CF nr. 303936 Petriș, tarla 182, nr. top 3218;
6. imobil teren extravilan, categoria de folosință neproductiv, în suprafață de 97.702 mp, identificat în CF nr. 305323 Petriș, tarla 193, nr. top 3437/1;
7. imobil teren extravilan, categoria de folosință neproductiv, în suprafață de 47.472 mp, identificat în CF nr. 305325 Petriș, tarla 193, nr. top 3437/2;
8. imobil teren extravilan, categoria de folosință neproductiv, în suprafață de 57.709 mp, identificat în CF nr. 306148 Petriș, tarla --, nr. top 3435,
în suprafață totală de 402.391 mp.
ART. 2. Predarea - primirea obiectului cesiunii se va consemna în procesul-verbal, anexat la contract.

III.	CLAUZELE  CONTRACTULUI
ART. 3. (1) Locatarul  S.C. AGRICOLA ARAD S.R.L. cesionează terțului S.C. ILE VIOREL CONSTRUCT S.R.L. toate drepturile și obligațiile asumate în Contractul de închiriere nr. 2288 din 12.06.2026, exprimându-și consimțământul pentru această cesiune. 
ART. 4. S.C. ILE VIOREL CONSTRUCT S.R.L.  preia integral de la Locatarul  S.C. AGRICOLA ARAD S.R.L.  drepturile și obligațiile asumate în Contractul de închiriere nr. 2288 din 12.06.2026, obligându-se în mod direct ca începând cu data semnării prezentului contract să exercite toate drepturile și obligațiile care derivă din calitatea de locatar pentru imobilele respective. 
ART. 5.  COMUNA PETRIȘ, în calitate de proprietar al imobilelor ce fac obiectul Contractului de închiriere nr. 2288 din 12.06.2026 care se cesionează total, își exprimă în mod expres acordul ca începând cu data semnării prezentului contract toate drepturile și obligațiile care decurg din contractul de închiriere nr. 2288/12.06.2026 să fie preluate de către  S.C. ILE VIOREL CONSTRUCT S.R.L., care dobândește calitatea de locatar față de proprietar (locator) în contractul ante-menționat. 

IV. CLAUZE SPECIFICE
Art. 6. Calități. (1) În urma semnării prezentului contract, având în vedere cesionarea totală a contractului de închiriere nr. 2288/12.06.2026, părțile vor avea următoarele calități: 
a) S.C. AGRICOLA ARAD S.R.L. – Cedent în cadrul prezentului contract de cesiune este liberat de exercitarea drepturilor și îndeplinirea obligațiilor prevăzute în contractul de închiriere nr. 2288/12.06.2026. 
b) S.C. ILE VIOREL CONSTRUCT S.R.L. – Cesionar în cadrul prezentului contract de cesiune preia, începând cu data semnării prezentului contract toate drepturile și obligațiile prevăzute în contractul de închiriere nr. 2288/12.06.2026. 
c) COMUNA PETRIȘ – Locator, își păstrează calitatea pe toată durata contractului de închiriere nr. 2288/12.06.2026, urmând ca drepturile și obligațiile corelative locatorului să fie exercitate în raport cu titularul calității de locatar. 
(2) Pe toată durata de derulare a Contractului de închiriere nr. 2288/12.06.2026 între cedent și cesionar nu va exista raport de subordonare, neputând fi angajată răspunderea cedentului – S.C. AGRICOLA ARAD S.R.L. pentru neîndeplinirea obligațiilor de către cesionar – S.C. ILE VIOREL CONSTRUCT S.R.L..
Art. 7. Chiria lunară pentru imobilele care fac obiectul Contractului de închiriere nr. 2288/12.06.2026 este de 0,0370 lei/mp/lună și se datorează de către cesionar – Locatar, după cum reiese din prezentul contract de cesiune. 
Art. 8. Plata chiriei se face trimestrial până în data de 15 a lunii pentru trimestrul precedent, pe baza facturilor emise de către Locator. 
Locatorul va emite facturile ținând cont de situația juridică a imobilelor la momentul încheierii trimestrului aferent Contractului de închiriere nr. 2288/12.06.2026, iar facturarea se va face cu respectarea prevederilor art. 8 din prezentul contract. 
Art. 9. Garanții. (1) În conformitate cu prevederile Art. 8, pct. 3 din Contractul de închiriere nr. 2288/12.06.2026, și prevederile Art. 334, alin. (5) din Ordonanța de Urgență a Guvernului nr. 57/2019 – Codul administrativ cu modificările și completările ulterioare, coroborate cu prevederile art. 362, alin (1) și (3) din același act normativ, Cesionarul – preluând calitatea de Locatar, va constitui garanția obligatorie pe toată durata de valabilitate a Contractului de închiriere nr. 2288/12.06.2026, la nivelul contravalorii a 2 (două)  chirii prin raportare la prevederile art. 7 din prezentul contract.
(2) Ulterior semnării prezentului contract, Cedentului – S.C. AGRICOLA ARAD S.R.L. i se va restitui garanția constituită și întregită ulterior semnării contractului de închiriere nr. 2288/12.06.2026.
ART. 10. Declarații (1) Prin semnarea prezentului contract, Cedentul S.C. AGRICOLA ARAD S.R.L. declară că predă cu titlu gratuit amplasamentul imobilelor prevăzute la art. 1 din prezentul contract liber de orice sarcini și obligații de natură să restrângă dreptul de proprietate al Locatorului (Comuna Petriș) și drepturile Cesionarului (S.C. ILE VIOREL CONSTRUCT S.R.L.), prevăzute în contractul de închiriere nr. 2288/12.06.2026. 
(1) Prin semnarea prezentului contract, Cesionarul S.C. ILE VIOREL CONSTRUCT S.R.L. declară că înțelege, acceptă și își asumă respectarea tuturor clauzelor prevăzute în Contractul de închiriere nr. 2288/12.06.2026, în forma în care acesta a fost încheiat și semnat la data de 12.06.2026 de către locator (Comuna Petriș) și locatar (S.C. AGRICOLA ARAD S.R.L.), care se constituie în anexă la prezentul contract.
V.	CLAUZE FINALE
ART. 11. Modificarea contractului. Orice modificare sau completare ulterioară a prezentului contract de cesiune se va realiza de comun - acord, în scris, prin act adițional, cu acordul Consiliului Local Petriș și va constitui anexă la contract.
ART. 12. Semnarea contractului. (1) Prezentul Contract, actele adiționale, precum și orice înscrisuri în legătură cu prezentul contract vor putea fi semnate de către părți și prin semnătura electronică.
(2) Înscrisul în formă electronică, căruia i s-a încorporat, ataşat sau i s-a asociat logic o semnătură electronică extinsă, bazată pe un certificat calificat nesuspendat sau nerevocat la momentul respectiv şi generată cu ajutorul unui dispozitiv securizat de creare a semnăturii electronice, este asimilat, în ceea ce privește condiţiile şi efectele sale, cu înscrisul sub semnătură privată.
(3) Înscrisul în formă electronică, căruia i s-a încorporat, atașat sau i s-a asociat logic o semnătură electronică, recunoscut de către cel căruia i se opune, are același efect ca actul autentic între cei care l-au subscris şi între cei care le reprezintă drepturile.
ART. 13. Încetarea contractului. Prezentul contract poate înceta în următoarele situaţii:
a)	la împlinirea termenului pentru care a fost încheiat inițial, dacă părțile nu decid asupra prelungirii duratei de valabilitate, prin încheierea unui act adițional la acest contract;
b)	prin acordul comun de voinţă al părţilor, constatat printr-un înscris;
c)	prin denunţare unilaterală, oricând pe parcursul derulării contractului, în urma notificării scrise transmise celeilalte părți, cu 60 de zile calendaristice înainte de data încetării efective, fără a fi necesară îndeplinirea vreunei alte proceduri stabilite de lege sau de intervenția instanței judecătorești şi fără a avea putere asupra obligaţiilor deja scadente;
d)	în cazul în care se constată că una dintre părți nu-și îndeplinește, în mod culpabil, obligațiile contractuale, sau și le îndeplinește în mod necorespunzător sau cu întârziere, cealaltă parte poate constata rezilierea de plin drept a contractului, fără a fi necesară îndeplinirea vreunei alte proceduri stabilite de lege sau de intervenția instanței judecătorești și fără a avea efect asupra obligațiilor deja scadente între părți. Rezilierea, în acest caz, va fi notificată celeilalte părţi prin scrisoare recomandată cu confirmare de primire, specificând totodată şi data la care rezilierea intră în vigoare, dar nu mai devreme de 30 de zile de la data notificării.
ART. 14. Litigii. Litigiile de orice fel decurgând din neexecutarea prezentului contract de cesiune, se vor stabili pe cale amiabilă, iar în cazul în care acest lucru nu este posibil, litigiul va fi dedus spre soluționarea instanțelor de judecată.
ART. 15. Intrarea în vigoare. Prezentul contract se completează cu dispozițiile în materie a Codului Civil și intră în vigoare la data de 11 septembrie 2026.
Drept pentru care s-a încheiat prezentul Contract de cesiune, astăzi, 11.09.2026 într-un singur exemplar care se va semna electronic de către toți semnatarii. 



CONTRACTANT CEDAT, 				CEDENT,
COMUNA PETRIȘ					SC AGRICOLA ARAD S.R.L.
prin PRIMAR					prin ADMINISTRATOR
Ionel - Gheorghe BERARI				Grațian-Adrian DAVID



VIZA DE LEGALITATE,                                        CESIONAR,
Consilier juridic,                                                       S.C. ILE VIOREL CONSTRUCT S.R.L.                       
Cristina - Nicoleta LARIONESI			prin ADMINISTRATOR
							Viorel ILE


VIZA C.F.P.,
Consilier,
Mircea ROGOZEA















PROCES VERBAL DE PREDARE-PRIMIRE 
nr. ____ din data de ___________

1.Subsemnații:
 	Berari Ionel-Gheorghe din partea COMUNEI PETRIȘ (Proprietar),
            David Grațian-Adrian, administrator din partea S.C. AGRICOLA ARAD S.R.L., în calitate de LOCATAR, în contractul de închiriere, respectiv cedent în contractul de cesiune 
și
Ile Viorel, administrator, din partea S.C. ILE VIOREL CONSTRUCT S.R.L., în calitate de TERȚ, în contractul de închiriere, respectiv cesionar în contractul de cesiune, 
au procedat la predarea, respectiv primirea următoarelor imobile: 
1. imobil teren extravilan, categoria de folosință neproductiv, în suprafață de 16.198 mp, identificat în CF nr. 302304 Petriș, tarla 169, nr. top 3251;
2. imobil teren extravilan, categoria de folosință neproductiv, în suprafață de 91.488 mp, identificat în CF nr. 303643 Petriș, tarla 172, nr. top 3293;
3. imobil teren extravilan, categoria de folosință neproductiv, în suprafață de 25.400 mp, identificat în CF nr. 303823 Petriș, tarla 181, nr. top 3322;
4. imobil teren extravilan, categoria de folosință neproductiv, în suprafață de 13.497 mp, identificat în CF nr. 303934 Petriș, tarla 182, nr. top 3218;
5. imobil teren extravilan, categoria de folosință neproductiv, în suprafață de 52.925 mp, identificat în CF nr. 303936 Petriș, tarla 182, nr. top 3218;
6. imobil teren extravilan, categoria de folosință neproductiv, în suprafață de 97.702 mp, identificat în CF nr. 305323 Petriș, tarla 193, nr. top 3437/1;
7. imobil teren extravilan, categoria de folosință neproductiv, în suprafață de 47.472 mp, identificat în CF nr. 305325 Petriș, tarla 193, nr. top 3437/2;
8. imobil teren extravilan, categoria de folosință neproductiv, în suprafață de 57.709 mp, identificat în CF nr. 306148 Petriș, tarla --, nr. top 3435,
în suprafață totală de 402.391 mp.
Drept pentru care am încheiat prezentul proces-verbal în două exemplare originale, câte unul pentru fiecare parte. 

        AM PREDAT							    AM PRIMIT



REPREZENTANT PROPRIETAR
